Drzavni Sekretar Rice posjecuje Liban, potom Izrael
Američki vojni zvaničnici su u medjuvremenu najavili da se evakuacija američkih civila iz Libana privodi kraju, i da će početi da se fo
Državna tajnica, Condoleeza Rice, je bila u iznenadnoj posjeti Bejrutu gdje se sastala sa libanskim premijerom, Fuadom Siniorom, radi razgovora o izraelsko libanskoj krizi. Rice je libanskom premijeru zahvalila na hrabrosti i postojanosti. Ona je izrazila veliku zabrinutost za patnje libanskog naroda. Nakon Bejruta, Condoleeza Rice se zaputila u Izrael, gdje će, kako kažu američki zvaničnici, objaviti da će Sjedinjene države pružiti humanitarnu pomoć Libanu. Ona će se u utorak sastati sa izraelskim premijerom Ehud-om Olmert-om, prije nego se na Zapadnoj Obali sastane sa Palestinskim predsjednikom Mahmudom Abasom. Nakon toga, Condoleeza Rice odlazi u Rim na dalje razgovore o krizi, u kojima će učestvovati evropski, arapski u zvaničnici Ujedinjenih nacija. Generalni sekretar Ujedinjenih nacija, Kofi Anan kaže da se delegati moraju usaglasiti konkretnu strategiju, kojom će se prekinuti nasilje. U Londonu je britanski premijer, Tony Blair, situaciju u Libanu nazvao katastrofom, i izrazio nadu na će plan za prestanak borbi biti objavljen u narednih nekoliko dana. Prije odlaska na Sredji istok, Condoleeza Rice je istakla da bilo koji plan za prestanak vatre, mora uključivati rješenje problema u korijenu, a to je Hezbollah, koji predstavlja stalnu prijetnju za Izrael. Američki vojni zvaničnici su u medjuvremenu najavili da se evakuacija američkih civila iz Libana privodi kraju, i da će početi da se fokusiraju na pružanje humanitarne pomoći. Glasnogovornik Pentagona je danas rekao da se očekuje da će pošiljka paketa prve pomoći i ćebadi uskoro stići i biti raspodijeljena ne- vladinim organizacijama. Ujedinjene Nacije su danas apelovale da se sakupi 150 miliona dolara za pomoć izmještenim civilima unutar Libana. Jutros je ratni brod USS Trenton, koji prevozi više od hiljadu evakuisanih , uglavnom, američkih državljana, stigao u tursku liku Mersin. Nekoliko brodova su ljude evakuisali na Kipar. Kiparski zvaničnici kažu da je u posljednjih sedmicu dana, oko 35 000 ljudi stiglo na Kipar, i stoga traže medjunarodnu pomoć . A izraelske snage su, uz podršku vojnih aviona, ušle u južni dio Libana u nastojanju da preuzmu kontrolu nad uporištem Hezbollah-a. Danas se izvještava o žestokim borbama između izraelskih snaga i gerile u blizini grada Bint Jbail-a. Izraelski vojni zvaničnici navode da je najmanje 10 vojnika ranjeno i nekoliko boraca Hezbollaha ubijeno u sukobima. Izraelske snage su zarobile dva militanta. Hezbollah je nastavio da ispaljuje rakete na sjeverni Izrael, pri čemu je ubijeno najmanje dvoje ljudi u Tiberiasu, i jedno u Shlomi. Dva izrelska borbena pilota su poginula nakon što se helikopter srušio u sjevernom Izraelu. U prvobitnim izvještajima je bilo rečeno da je helikopter udario u žice koje sprovode struju, ali istražitelji su naknadno rekli da istražuju različite moguće razloge pada helikoptera, pa čak i neprijateljsku vatru.